# Boltzmannova konstanta

### Iz Wikipedije, proste enciklopedije

Boltzmannova konstánta [bólcmanova ~] je ena osnovnih fizikalnih konstant, ki povezuje temperaturo z energijo. Imenovana je po avstrijskem fiziku Ludwigu Boltzmannu, ki je konec 19. stoletja postavil temelje statistične mehanike, kjer igra ta konstanta pomembno vlogo. Njena eksperimentalno določena vrednost, izražena v enotah mednarodnega sistema enot, je

  kB = 1,380.650.3(24) · 10-23 J K-1

Številke v oklepaju pomenijo statistično odstopanje (standardno deviacijo) na zadnjih dveh izmerjenih mestih.

Splošna plinska konstanta, ki je pripravnejša količina, kadar računamo v molih, je enaka kar Boltzmannovi konstanti, pomnoženi z Avogadrovim številom.

## [uredi] Pomen

V termodinamskem sistemu pri absolutni temperaturi T definira Boltzmannova konstanta energijo E = kB T, ki podaja velikostni red termične energije posameznega mikroskopskega delca v sistemu. Posamičen atom klasičnega idealnega plina ima denimo povprečno kinetično energijo 1,5 kB T. Pri temperaturi 300 K, kar približno ustreza sobni temperaturi, je vrednost kB T enaka 4,14 × 10-21 J oziroma 25,9 meV.

## [uredi] Pomen pri definiciji entropije

V statistični mehaniki je entropija S sistema določena z naravnim logaritmom Ω, pri čemer je Ω število mikroskopskih stanj, ki ustrezajo makroskopskemu stanju sistema, določenem z makroskopskimi omejitvami (npr. skupno energijo W):

Sorazmernostni faktor je Boltzmannova konstanta kB. Ta enačba, ki povezuje mikroskopsko (Ω) z makroskopskim stanjem snovi (določeno z entropijo S), predstavlja osrednjo zamisel statistične mehanike.

Vzpostavljeno iz »http://sl.wikipedia.org../../../b/o/l/Boltzmannova_konstanta.html«

Kategorije: Fizikalne konstante | Statistična mehanika | Ludwig Edward Boltzmann

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Brezhoneg
- Català
- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Hrvatski
- Magyar
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Slovenčina
- Српски / Srpski
- Svenska
- Tiếng Việt
- 中文